2. ปัจจัยความเสี่ยง และแนวทางการป้องกันความเสี่ยงของบริษัท

1.  ความเสี่ยงจากความผันผวนของอัตราแลกเปลี่ยนเงินตราต่างประเทศ

สินค้าที่บริษัทจัดจำหน่ายส่วนใหญ่เป็นสินค้าที่นำเข้าจากต่างประเทศโดยตรง
โดยยอดการสั่งซื้อสินค้าจากต่างประเทศในปี 2553 ถึง ปี 2555 คิดเป็นประมาณร้อยละ 61
ร้อยละ 62 และร้อยละ 66 ของยอดการสั่งซื้อทั้งหมด ตามลำดับ
ซึ่งการเสนอราคาและการชำระเงินจะใช้เงินสกุลดอลลาร์สหรัฐและดอลลาร์สิงคโปร์เป็นหลัก
ในขณะที่สินค้าทั้งหมดจัดจำหน่ายในประเทศ
ดังนั้นบริษัทจึงอาจได้รับผลกระทบจากความผันผวนของอัตราแลกเปลี่ยนซึ่งจะส่งผลกระทบต่อต้นทุนสินค้าและกำไรขั้นต้นของบริษัท
อย่างไรก็ดีบริษัทได้คำนึงถึงผลกระทบดังกล่าวและทำการขอเปิดวงเงินซื้อขายเงินตราต่างประเทศล่วงหน้ากับสถาบันการเงินเพื่อป้องกันความเสี่ยงดังกล่าว
ซึ่งเป็นวงเงินที่สามารถครอบคลุมยอดเจ้าหนี้การค้าต่างประเทศในขณะใดขณะหนึ่ง ทั้งนี้ ณ วันที่ 31
ธันวาคม 2555
บริษัทมีวงเงินซื้อขายเงินตราต่างประเทศล่วงหน้ากับสถาบันการเงินเป็นซึ่งแบ่งเป็นวงเงินสกุลบาทไทย
220 ล้านบาท และดอลลาร์สหรัฐเท่ากับ 1.15 ล้านเหรียญ
โดยบริษัทจะซื้อเงินตราต่างประเทศล่วงหน้าอย่างสม่ำเสมอ
นอกจากนี้บริษัทได้มีการบริหารความเสี่ยงจากอัตราแลกเปลี่ยนเงินตราต่างประเทศด้วยการติดตามความเคลื่อนไหวของอัตราแลกเปลี่ยนอย่างต่อเนื่อง
ทำให้บริษัทได้รับผลกระทบจากความเสี่ยงดังกล่าวอย่างจำกัด
ดังจะเห็นได้จากผลการบริหารความเสี่ยงจากอัตราแลกเปลี่ยนในรอบ 3 ปีย้อนหลัง ตั้งแต่ปี 2553
ถึง ปี 2555 ที่มียอด กำไร(ขาดทุน)จากอัตราแลกเปลี่ยน เท่ากับ 3.38 ล้านบาท (1.20)
ล้านบาท และ 1.47 ล้านบาท ตามลำดับ
นอกจากนี้เมื่ออัตราแลกเปลี่ยนมีการเปลี่ยนแปลงจนมีผลทำให้ต้นทุนสินค้าของบริษัทเพิ่มขึ้นมาก
บริษัทจะทำการปรับราคาสินค้าไปตามสภาพตลาดโดยแจ้งให้ลูกค้าทราบล่วงหน้า
ดังนั้นความผันผวนของอัตราแลกเปลี่ยนจึงไม่ส่งผลกระทบต่อรายได้และต้นทุนของบริษัทอย่างมีนัยสำคัญ

2.  ความเสี่ยงจากการสูญเสียในการเป็นตัวแทนจำหน่ายตราสินค้า (Brand) ที่สำคัญ

บริษัทเป็นผู้จัดจำหน่ายผลิตภัณฑ์เพื่อความปลอดภัย อาชีวอนามัย และสิ่งแวดล้อม
ที่ดำเนินธุรกิจกับบริษัทคู่ค้าที่เป็นบริษัทผู้ผลิตสินค้าหรือผู้จัดจำหน่ายที่มีตราสินค้าของตนเองมาเป็นระยะเวลากว่า
30 ปี สำหรับตราสินค้าที่มียอดขายสูงสุด 3 อันดับแรก คิดเป็นประมาณ ร้อยละ 46
ของรายได้จากการขาย ในปี 2555
ดังนั้นหากบริษัทมีการสูญเสียตราสินค้าดังกล่าวไปอาจก่อให้เกิดผลกระทบต่อยอดขายของบริษัทได้
อย่างไรก็ตามตลอดระยะเวลาที่ผ่านมาบริษัทมียอดขายที่เติบโตขึ้นเป็นลำดับ

นอกจากนี้ บริษัทได้ดำเนินการปรับปรุง พัฒนาระบบบริหารช่องทางจัดจำหน่าย
ให้ครอบคลุมกลุ่มลูกค้าเป้าหมาย
มากขึ้นรวมทั้งการมีภาพลักษณ์ของผู้จัดจำหน่ายสินค้าด้านอุปกรณ์นิรภัยและสิ่งแวดล้อมครบวงจรอย่างมืออาชีพ
เพื่อให้บริษัทเจ้าของตราสินค้ามีความมั่นใจในบริษัท
และบริษัทยังคงรักษาสถานะการเป็นตัวแทนจำหน่ายสินค้าต่างๆ ต่อไปอย่างต่อเนื่อง
และบริษัทยังมีนโยบายการลดความเสี่ยงและความเสียหายจากการการสูญเสียการเป็นตัวแทน
โดยมีการพัฒนาตราสินค้าของบริษัทเองบางส่วน
รวมถึงการนำเข้าตราสินค้าใหม่เพิ่มขึ้นอย่างต่อเนื่อง เพื่อครอบคลุมลูกค้าทุกกลุ่มอย่างทั่วถึง

3.  ความเสี่ยงจากลูกหนี้การค้า

การจัดจำหน่ายสินค้าของบริษัทในปี 2553-2555 มียอดขายเครดิตคิดเป็นประมาณ ร้อยละ 95
ของรายได้จากการขายและการให้บริการ โดยเป็นการจำหน่ายแบบให้เครดิตในการชำระเงิน
ดังนั้นกรณีที่ลูกค้าของบริษัทมีลักษณะเป็นหนี้สูญหรือหนี้สงสัยจะสูญเป็นจำนวนที่มีนัยสำคัญอาจส่งผลต่อสภาพคล่องและผลการดำเนินงานของบริษัท
บริษัทจึงมีนโยบายเน้นการควบคุมคุณภาพของลูกหนี้การค้า ซึ่งในส่วนของลูกค้ารายใหม่
(ยกเว้นลูกค้ารายใหญ่ที่เป็นนิติบุคคลที่มีชื่อเสียงเป็นที่ยอมรับทั่วไป)
จะต้องมีการสั่งซื้อสินค้าเป็นเงินสดเป็นระยะเวลาหนึ่งก่อนที่จะมีการพิจารณาเปิดวงเงินให้เครดิตในการสั่งซื้อ
นอกจากนี้บริษัทยังมีนโยบายการให้เครดิตที่รัดกุมกับลูกค้าโดยมีการพิจารณาทบทวนเครดิตลูกค้าสม่ำเสมอ
จึงทำให้ที่ผ่านมาระหว่างปี 2553 ถึง ปี 2555
บริษัทมียอดหนี้สูญและหนี้สงสัยจะสูญจากลูกหนี้การค้าเพียงร้อยละ 0.001 ร้อยละ 0.67 และ
ร้อยละ 0.10 ของยอดขายเครดิตตามลำดับ สำหรับนโยบายการตั้งค่าเผื่อหนี้สงสัยจะสูญนั้น
บริษัทมีนโยบายการตั้งค่าเผื่อหนี้สงสัยจะสูญโดยบันทึกค่าเผื่อหนี้สงสัยจะสูญโดยประมาณจากจำนวนหนี้อาจเกิดขึ้นจากการเรียกเก็บเงินจากลูกหนี้ไม่ได้ตามเงื่อนไขการชำระเงิน
โดยอาศัยประวัติการเรียกเก็บเงินในอดีตและตามสถานะปัจจุบันของลูกหนี้คงค้าง ณ วันที่งบดุล
โดยพิจารณาจากลูกหนี้ที่มีอายุการชำระหนี้เกิน 180 วัน และไม่มีการเคลื่อนไหว ซึ่งอาจพิจารณา
ตั้งค่าเผื่อหนี้สงสัยจะสูญร้อยละ 100 จากยอดหนี้คงค้างทั้งสิ้นเป็นราย ๆ ไป

4.  ความเสี่ยงจากระบบการจัดซื้อและบริหารสินค้าคงคลังของบริษัท

บริษัทมีรายการสินค้าที่จำหน่ายอยู่มากกว่า 3,000 รายการ
โดยมีสินค้าที่หมุนเวียนเร็วอยู่ประมาณร้อยละ 80
ซึ่งบางครั้งสินค้าที่เป็นที่นิยมของลูกค้าจะมีการขาดตลาดบ้างในบางโอกาส
หรือมีสินค้าบางรายการที่คงค้างอยู่ในคลังสินค้าอันเนื่องมาจาการเปลี่ยนแปลงในด้านความต้องการของตลาด
การได้รับผลกระทบจากการแข่งขันด้านราคา ซึ่งส่งผลกระทบต่อการหมุนเวียนของสินค้าคงคลัง และ
อาจนำไปสู่สินค้าค้างสต๊อค อย่างไรก็ดีบริษัทได้จัดทำแผนการส่งเสริมการขาย
และการขยายช่องทางการจัดจำหน่าย ทั้งในแง่ของการขยายสาขาของบริษัท และตลาดต่างประเทศ
นอกจากนี้ บริษัทมีนโยบายที่จะพัฒนาประสิทธิภาพการให้บริการ
โดยการบริหารจัดการห่วงโซ่อุปทานทั้งระบบ และได้นำเอาระบบการบริหารจัดการสินค้า
ในรูปแบบของการพัฒนาโปรแกรม ต่าง ๆ ที่บริษัทมีอยู่ เช่น คลังสินค้า (WMS) ระบบ ERP
มาจัดการ รวมถึงการพัฒนาระบบ MRP เพื่อให้ สามารถบริหารสินค้าคงคลังได้อย่างมีประสิทธิภาพ
ตอบสนองความต้องการของลูกค้าและทำให้ลูกค้ามั่นใจในการให้บริการได้เป็นอย่างดี
บริษัทเชื่อว่าโปรแกรมต่าง ๆ
ที่ได้รับการปรับปรุงและพัฒนาอย่างต่อเนื่องนี้สามารถตอบสนองต่อสภาพแวดล้อมด้านการแข่งขันจะเพิ่มประสิทธิภาพด้านการบริหารจัดการสินค้าคงคลัง
เพิ่มอัตราการหมุนของสินค้าและการบริหารต้นทุนสินค้าอย่างมีประสิทธิภาพสูงสุด

  2.5 ความเสี่ยงจากเงินลงทุนและการให้กู้ยืมเงินแก่บริษัทย่อย

ปัจจุบัน บริษัทมีเงินลงทุนในหุ้นสามัญของบริษัทย่อยในสัดส่วนร้อยละ 76.67
คิดเป็นมูลค่าเงินลงทุนจำนวน 11.50 ล้านบาท นอกจากนี้
บริษัทตกลงให้บริษัทย่อยกู้ยืมเงินโดยการออกตั๋วเงินมูลค่า 5 ล้านบาท อัตราดอกเบี้ย MLR+3 ต่อปี
โดยบริษัทเป็นผู้ถือหุ้นเพียงรายเดียวที่ให้การสนับสนุนทางด้านการเงิน
ดังนั้นหากผลประกอบการของบริษัทย่อยไม่เป็นไปตามแผน
อาจจะทำให้บริษัทย่อยไม่สามารถชำระดอกเบี้ยและเงินกู้ยืมได้ตามเงื่อนไขและตามระยะเวลาที่กำหนด
ซึ่งการให้การสนับสนุนด้านการเงินข้างต้นจะส่งผลกระทบต่อเงินลงทุนและเงินให้กู้ยืมในส่วนของเงินต้นของบริษัท
ไม่เกิน 16.50 ล้านบาท นอกจากนี้ยังอาจจะไม่ได้รับการจ่ายชำระดอกเบี้ย
จากการให้การสนับสนุนด้านการเงินดังกล่าว
ทั้งนี้การให้เงินกู้ยืมดังกล่าวเป็นข้อตกลงในการร่วมทุนตั้งแต่เริ่มก่อตั้งบริษัทย่อย
เพื่อให้บริษัทย่อยมีสภาพคล่องหมุนเวียนในการดำเนินธุรกิจ

ณ วันที่ 31 ธันวาคม 2555 ตามงบการเงินเฉพาะกิจการ
บริษัทได้ตั้งสำรองการด้อยค่าจากเงินลงทุนและเงินกู้ยืมจากบริษัทย่อยเต็มจำนวนแล้ว

2.6 ความเสี่ยงจากการดำเนินงานของบริษัท

2.6.1 ความเสี่ยงจากการเปลี่ยนแปลงของเทคโนโลยีในธุรกิจน้ำ

ธุรกิจบริการออกแบบ ผลิต และติดตั้งระบบบำบัดน้ำดีและน้ำเสีย
มีการพัฒนาและเปลี่ยนแปลงเทคโนโลยีตลอดเวลาที่ผ่านมา ทั้งในด้านประสิทธิภาพ ราคา
และความเหมาะสมกับลักษณะการใช้งานแต่ละประเภท
ซึ่งจะส่งผลต่อความสามารถของการแข่งขันและภาวะการแข่งขันในอุตสาหกรรม ดังนั้น
บริษัทและบริษัทย่อยในฐานะผู้จัดจำหน่าย ผู้ผลิตอุปกรณ์
และผู้ให้บริการจึงต้องมีการศึกษาและติดตามข้อมูลของเทคโนโลยีที่เปลี่ยนแปลง
รวมถึงจัดหาผลิตภัณฑ์ใหม่ๆ เพื่อให้มีความสามารถในการแข่งขันอย่างต่อเนื่อง
ซึ่งบริษัทได้มีการส่งพนักงานเข้าร่วมการอบรมและสัมมนา
และมีการติดตามเทคโนโลยีที่เปลี่ยนไปจากสื่อต่างๆอย่างสม่ำเสมอ
รวมถึงได้มีการจัดทำโครงการพัฒนาและฝึกอบรมบุคลากร
เพื่อให้ได้รับความรู้ในด้านเทคโนโลยีเพิ่มเติมในหลายๆ
ด้านที่ได้รับการนำเสนอจากผู้ผลิตสินค้าที่บริษัทเป็นตัวแทนจำหน่ายและในปี 2554
บริษัทได้รับการถ่ายทอดเทคโนโลยีในการบำบัดน้ำจาก บริษัท GE Water and Process
Technology (Thailand) จำกัด โดยวิธีเข้าร่วมสัมมนากับผู้ขายเป็นประจำทุกปี
ควบคู่กับการทำวิจัยและพัฒนาสินค้าด้วยทีมงานของบริษัท

  2.6.2
  ความเสี่ยงจากโครงการขายน้ำที่ได้จากการบำบัดให้กับลูกค้ากลุ่มอุตสาหกรรมในลักษณะเดียวกับรูปแบบของสัมปทาน

ในปี 2555 บริษัทมีโครงการขายน้ำที่ได้ผ่านการบำบัดให้กับลูกค้าอุตสาหกรรมและพาณิชยกรรม
ในลักษณะรูปแบบของสัมปทานจำนวน 2 โครงการ
โดยบริษัทลงทุนในเครื่องจักรและอุปกรณ์รวมถึงการติดตั้งพร้อมใช้งานให้กับลูกค้าทั้งหมด
ซึ่งบริษัทเป็นผู้รับผิดชอบค่าใช้จ่ายในการดำเนินงานทั้งหมด
และเก็บรายได้จากการจำหน่ายน้ำที่บำบัดแล้วจากลูกค้าตามที่ระบุในสัญญา
ซึ่งทั้งสองโครงการไม่พบความผิดพลาดจากการผิดสัญญาหรือการจ่ายชำระเงิน
แต่ความคุ้มทุนของโครงการยังไม่ได้ตามเป้าหมาย
เพื่อเป็นการลดความเสี่ยงดังกล่าวบริษัทมุ่งเน้นการจัดการบริหารต้นทุนโดยการเพิ่มผลผลิตให้สูงขึ้น
แต่ถ้าโครงการที่จ้างผู้รับจ้างช่วงเป็นผู้ดำเนินการบริหารจัดการให้
บริษัทได้ตั้งเป้าหมายของผลผลิตภายใต้งบประมาณที่กำหนด